# Elias Stein

Elias Stein (Anvers, 13 de gener de 1931 - Somerville, 23 de desembre de 2018), conegut com Eli Stein, va ser un matemàtic estatunidenc, nascut a Bèlgica.

## Vida i Obra

Stein va néixer a Anvers, però els seus pares, que eren jueus, van fugir de Bèlgica el 1940, quan el país va ser ocupat per l'exèrcit nazi. Es van establir a Nova York i el jove Stein va ser escolaritzat a la prestigiosa escola Stuyvesant. El 1949, en acabar els estudis secundaris, va anar a la universitat de Chicago per estudiar matemàtiques. Va obtenir el doctorat en aquest universitat el 1955 amb una tesi dirigida per Antoni Zygmund.
El curs 1955-56 va gaudir d'una beca post-doctoral de la National Science Foundation , a continuació va se professor del Massachusetts Institute of Technology i de la universitat de Chicago, abans de ser contractat el 1963 per la universitat de Princeton on va romandre fins a la seva retirada el 2012, essent cap del departament de matemàtiques en diferents períodes. Va morir el 2018 d'un càncer.
Stein va publicar més de 230 obres científiques entre les quals es troben llibres tan influents com el seu llibre dedicat a les Integrals Singulars (1970). Els seus principals treballs de recerca van ser en els camps de l'anàlisi matemàtica i l'anàlisi complexa, havent fet aportacions notables a la teoria de la interpolació,, a l'estudi de la transformada de Fourier, a la teoria de la representació, als espais $H^{P}$, i altres camps connexes.

## Referències

* ↑ Chang, 2011, p. 464.
* ↑ Editors, 2002, p. 471.
* ↑ Minicozzi et al., 2019, p. ii.
* ↑ Fefferman et al., 2020, p. 578-588.
* ↑ Princeton Press Staff, 2005, p. 77.
* ↑ Fefferman et al., 2014, p. 1 i ss..
* ↑ Fefferman et al., 2014, p. 3.
* ↑ Fefferman et al., 2020, p. 526.
* ↑ Fefferman et al., 2020, p. 534.
* ↑ Fefferman et al., 2014, p. 7.

## Bibliografia

* Chang, Sooyoung. Academic Genealogy of Mathematicians (en anglès). World Scientific, 2011. ISBN 978-981-4282-29-1.
* Editors «2002 Steele Prizes» (en anglès). Notices of the American Mathematical Society, Vol. 49, num. 4, 2002, pàg. 466-471. ISSN: 0002-9920.
* Fefferman, Charles; Ionescu, Alexandru D.; Phong, D.H.; Wainger, Stephen. Advances in Analysis: The Legacy of Elias M. Stein (en anglès). Princeton University Press, 2014. ISBN 978-0-691-15941-6.
* Fefferman, Charles; Ionescu, Alex; Tao, Terence; Wainger, Stephen «Analysis and applications: The mathematical work of Elias Stein» (en anglès). Bulletin of the American Mathematical Society, Vol. 57, num. 4, 2020, pàg. 523-594. DOI: 10.1090/bull/1691. ISSN: 0273-0979.
* Minicozzi, William P.; Shahidi, Freydoon; Shokurov, Vyacheslav; Sogge, Christopher D. «In Memoriam: Jean Bourgain and Elias M. Stein» (en anglès). American Journal of Mathematics, Vol. 141, num. 4, 2019, pàg. ii. DOI: 10.1353/ajm.2019.0022. ISSN: 0002-9327.
* Princeton Press Staff. A Century in Books: Princeton University Press 1905-2005 (en anglès). Princeton University Press, 2005. ISBN 0-691-12292-X.

## Enllaços externs

* O'Connor, John J.; Robertson, Edmund F. «Elias Stein» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Fefferman, Charles; Ionescu, Alexandru; Rodnianski, Igor. «Elias M. Stein (1931-2018)» (en anglès). Universitat de Princeton, 2019. [Consulta: 8 desembre 2023].